paragraph_text: Štović je naseljeno mjesto u općini Foči, Republika Srpska, BiH. Nalazi se na sjevernoj obali rijeke Bistrice, nekoliko kilometara zapadno od ušća u Drinu. Štovići su mjesto koje je imalo blagu većinu Srba prema Muslimanima, a u godini prije osamostaljenja BiH broj se izjednačio. Ističu se po tome što je u Podrinju bila među naseljima koja su imala malobrojnu skupinu Hrvata. Godine 1961. popisano je kao Štovići, a poslije se javlja kao Štović.